Chorá kojaca matka
Dobrý deň, 
mám bolesť hrdla a jazyka, večerný  suchý kašeľ, upchatý nos a bolesť hlavy ale kojím. Prosím Vás aké lieky môžem užívať . Paralen som dávala ale stále sa to nezlepšuje.
Dobrý deň.
Ďakujeme za Vašu otázku.
Počas dojčenia je možné podávať pastilky
Herbalmed antivirus
. Obsahujú kombináciu islandského lišajníka, očianky rostkovovej, ibiša lekárskeho a vitamínu C, ktorá priaznivo pôsobí pri kašli a bolesti v krku. Odporúčané dávkovanie je každé 2-3 hodiny nechať voľne rozpustiť v ústach 1 pastilku.
V prípade intenzívnej bolesti je môžné v odôvodnených prípadok podať taktiež liek
Septofort
. Liek je určený na prevenciu a lokálnu liečbu infekcií ústnej dutiny a horných dýchacích ciest. Odporúčané dávkoanie je 1 pastilka 3 až 4-krát denne.
Na liečbu kašľa je vhodný
Stopkašeľ sirup
. Prípravok obsahuje zmes 5 bylinných extraktov, ktoré pomáhajú zmierniť príznaky bežných ochorení spojených s nachladnutím ako je kašeľ a chrapot.
Na upchatý nos možno použiť hypertonický roztok morskej vody. Vďaka vysokej koncentrácii soli „extrahuje“ hypertoncký roztok pomocou osmózy prebytočnú tekutinu z nosovej sliznice, čo znižuje opuch sliznice a zlepšuje dýchanie dýchanie nosom.
Prajem pekný zvyšok dňa.
S pozdravom
Mgr. Barbora Bičanovská